tartuNLP/wikipedia-smugri-20251201 huggingface dataset:
FN Browning High Power

FN Browning High Power (alkujaan "Fabrique Nationale Modele 1935 pistole automatique, Grande Puissance", myös FN GP, FN M/35, FN Hi Power, FN HP, P35) on belgialaisen Fabrique Nationale de Herstalin (FN) vuodesta 1935 valmistama yksitoiminen itselataava pistooli. Pistooli on tai on ollut palveluskäytössä lukuisien maitten armeijoissa ja/tai poliisivoimissa, sitä on lisenssivalmistettu Argentiinassa ja Kanadassa, ja lisenssittä useissa muissakin maissa, muun muassa Indonesiassa.
Historia.
Aseen prototyyppimallit 1922 ja 1923 suunnitteli yhdysvaltalainen asesuunnittelija John Moses Browning ja hänen kuoltuaan vuonna 1926 belgialainen Dieudonne J. Saive viimeisteli pistoolin "Modele 1928" -prototyypin pohjalta tuotantovalmiiksi vuonna 1929. Yleismaailmallinen talouslama kuitenkin lykkäsi aseen sarjavalmistuksen aloittamista kuudella vuodella vuoteen 1935, jolloin se valittiin Belgian armeijan palveluspistooliksi. 
Saive oli suunnitellut jo malli 1923:n kaksirivisen, aikaisekseen suuritilavuuksisen lippaan, josta pistoolin alkuperäisen ranskankielisen nimen ”Grande Puissance”, englanniksi ”High Power” eli ”Suuri Teho” oletetaan olevan peräisin. Toinen teoria nimen alkuperästä on, että sillä viitataan FN:n lataamien patruunoiden vastaavia saksalaispatruunoita kovempaan lataukseen. 
Tekniset ominaisuudet.
FN HP toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella. Piipun ohjaus tapahtuu Browningin aiemmin suunnittelemista pistooleista poiketen erillisen akseloidun linkun sijaan piipun alla olevaan kiinteään ulokkeeseen tehdyllä, piipun akseliin nähden viistolla leikkauksella, joka vastaa aseen rungossa olevaan ohjauskappaleeseen. Piipun lukituksen akselina toimii luistinsalvan akseli. Suurin osa nykyisistä suurikaliiperisista itselataavista pistooleista perustuu tähän samaan mekanismiin, tai johonkin sen muunnelmaan. 
Aseen alkuperäinen kaliiperi on 9×19 mm Parabellum/Luger ja sen lipaskapasiteetti on 13 patruunaa. Asetta valmistetaan nykyisin myös .40 S&amp;W- ja .357 SIG -kaliipereissa, joiden lipaskapasiteetti on 10 patruunaa.
Käyttö Suomessa.
Suomen puolustusvoimat on käyttänyt asetta palveluspistoolinaan nimikkeillä ”9,00 pist/FN” ja ”900 PIST FN”. Suomi osti vuonna 1939 2 400 kappaletta etäisyyssäädöllisellä tangenttitähtäimellä varustettua High Power -mallia, joista 900 saapui maahan vuoden 1940 helmikuussa ja loput 1 500 maaliskuussa 1940. Osa aseista jaettiin maavoimien etulinjakäyttöön, mutta suurin osa meni ilmavoimille. 
Sodasta selvinneet aseet, joita vuonna 1951 oli jäljellä enää 1 378 kappaletta, jäivät puolustusvoimien käyttöön vuosiin 1985–1986 asti.
Greg Moore

Greg Moore (22. huhtikuuta 1975 New Westminster, Brittiläinen Kolumbia, Kanada – 31. lokakuuta 1999 Fontana, Kalifornia, Yhdysvallat) oli kanadalainen kilpa-autoilija.
Nuoruutensa Moore vietti Vancouverin esikaupungissa Maple Ridgessä. Nuoruudessaan hän kilpaili mikroautoissa, mistä siirtyi Formula Ford -luokkaan ja myöhemmin USF2000 Championship -sarjaan. 1993 hän aloitti CARTin Indy Lights sarjassa. Kaudella 1994 hän saavutti sarjassa kolme voittoa ja seuraavalla kaudella hallitsi sarjaa vieden kymmenen voittoa kaikkiaan 12 kilpailusta.
20-vuotiaana vuonna 1996 Moore siirtyi CART-sarjaan (nyk. "Champ Car") Player's-Forsythe-talliin. Tulokaskaudellaan hän sijoittui loppupisteissä yhdeksänneksi. Ensimmäisen osakilpailuvoittonsa hän saavutti kesäkuussa 1997 Milwaukeen ovaalilla ja toisen heti perään viikkoa myöhemmin Detroitissa, kun sekä Mauricio Gugelminilta ja Mark Blundellilta loppui hänen edellään polttoaine viimeisellä kierroksella. Seuraavaan kauteen Moore lähti yhtenä ennakkosuosikeista tallikaveriinaan Patrick Carpentier. Moore saavutti kauden aikana kaksi voittoa: Jacarepaguassa, Rio de Janeirossa, missä hän ohitti Alex Zanardin ulkokautta ja ajoi voittoon, Michiganin ovaalilla hän ohitti viimeisellä kierroksella Zanardin ja Jimmy Vasserin viimeisellä kierroksella. Kokonaisuutena kausi oli kuitenkin pettymys ja keskeytysten sävyttämä. Moore sijoittui lopulta pisteissä viidenneksi.
Kauden 1999 Moore aloitti ajamalla voittoon Homesteadissa, mutta Mercedes-Benz-moottori oli muutoin kilpailukyvytön ja hän teki kesken kauden sopimuksen siirtymisestä seuraavaksi kaudeksi Penske Racingin riveihin. Fontanan California Speedwayllä Moore joutui skootterilla onnettomuuteen ja loukkasi kätensä, mutta pääsi kilpailuun mukaan viimeisestä ruudusta jouduttuaan jättämään aika-ajot väliin. Kilpailun yhdeksännellä kierroksella hän menetti autonsa hallinnan 200 mailin tuntinopeudessa ja auto sinkoutui ruohikon yli betoniseinään mennen moneen osaan, minkä jälkeen auton osat kimposivat takaisin ruohikolle ja pyöri monta kierrosta ympäri. Moore sai surmansa onnettomuudessa.
Mooren hautajaisiin hänen kotikaupungissaan Maple Ridgessä osallistui 300 ihmistä. Hänen isänsä on perustanut hyväntekeväisyyssäätiö Greg Moore Foundationin. Maple Ridgen vuonna 2003 perustettu nuorisokeskus on nimetty Greg Mooren mukaan.
Pleasant Dreams

Pleasant Dreams on yhdysvaltalaisen punk-yhtye Ramonesin heinäkuussa 1981 julkaistu kuudes studioalbumi. Albumi sisältää muun muassa tunnetun hitin "The KKK Took My Baby Away".
Albumi julkaistiin remasteroituna Rhino Records yhtiön kautta vuonna 2002. Albumi myi kultaa Argentiinassa vuonna 1993 (yli 30 000 myytyä kappaletta).
Subterranean Jungle

Subterranean Jungle on yhdysvaltalaisen punk-yhtye Ramonesin huhtikuussa 1983 julkaistu seitsemäs studioalbumi. Albumi äänitettiin Long Islandilla sijaitsevassa Kingdom Sound -studiossa lokakuussa 1982. Rumpali Marky Ramone erotettiin yhtyeestä kesken albumin äänitysten. Albumin viimeisen kappaleen, "Everytime I Eat Vegetables It Makes Me Think Of You", soitti Johnny Thundersin yhtyeen rumpali Billy Rogers. Albumin tunnetuin kappale on "Psycho Therapy".
Kappale "Time Bomb" on ensimmäinen jossa Dee Dee Ramone laulaa. Kappaleesta "Outsider" on tehnyt cover-version punk-yhtye Green Day. Se julkaistiin vuonna 2003 Ramones-tribuuttialbumilla "We’re a Happy Family - A Tribute to Ramones". Heavy metal -yhtye Skid Row versioi kappaleen "Psycho Therapy" albumilleen "B-Side Ourselves".
Animal Boy

Animal Boy on yhdysvaltalaisen punk-yhtye Ramonesin toukokuussa 1986 julkaistu yhdeksäs studioalbumi. Albumin tunnetuimmat kappaleet ovat ”My Brain Is Hanging Upside Down (Bonzo Goes to Bitburg)” ja ”Somebody Put Something in My Drink”. 
Muusikot.
Vierailijat
Halfway to Sanity

Halfway to Sanity on yhdysvaltalaisen punkyhtye Ramonesin syyskuussa 1987 julkaistu kymmenes studioalbumi. Richie Ramone erosi yhtyeestä albumin julkaisun jälkeen.
Albumilla olevat kappaleet "I Wanna Live" ja "Garden of Serenity" julkaistiin myöhemmin remasteroituna yhtyeen kokoelmalla "Loud, Fast Ramones: Their Toughest Hits".
Debbie Harry Blondie yhtyeestä laulaa taustalaulun kappaleessa "Go Lil' Camaro Go" ja Dee Dee Ramone laulaa kappaleen "I Lost My Mind".
¡Adios Amigos!

¡Adios Amigos! on yhdysvaltalaisen punkyhtye Ramonesin heinäkuussa 1995 julkaistu viimeinen studioalbumi. 
Albumi sisältää kappaleet "Making Monsters For My Friends" ja "It's Not For Me to Know´", jotka julkaistiin alun perin vuonna 1994 Dee Dee Ramonen albumilla "I Hate Freaks Like You". "The Crusher" on kappale Dee Dee Ramonen rap-uralta nimellä Dee Dee King. Kappale "I Don’t Want to Grow Up" on cover-versio Tom Waitsilta. "I Love You" on cover Johnny Thundersilta. 
Albumin japanilaisessa versiossa on bonuskappale "R.A.M.O.N.E.S.", joka on alun perin Motörhead-yhtyeen tribuutti Ramonesille, joka julkaistiin Motörheadin "1916"-albumilla. Albumin yhdysvaltalaisessa versiossa on bonuskappale "Spider Man", jonka yhtye teki alun perin albumille "Saturday Morning". Dee Dee Ramonen korvannut C.J. Ramone laulaa kappaleet "Makin' Monsters For My Friends", "The Crusher", "Cretin Family", "Scattergun" sekä albumin bonusraidan R.A.M.O.N.E.S.
Latte macchiato

Latte macchiato [] on Italiasta peräisin oleva lämmin maitokahvijuoma. Juomassa espressokahvi kaadetaan varovasti vaahdotetun täysmaidon päälle lasiin. 
Italian kielen "latte macchiato" tarkoittaa tahrattua maitoa. Tämä viittaa vaahdon pinnalle jäävään pieneen kahvinruskeaan läiskään.
Café au lait

Café au lait [] on ranskalaistyyppinen kahvijuoma, jonka nimi kirjaimellisesti merkitsee 'kahvia maidon kanssa'. Alun perin Café au lait on nautittu lähinnä aamiaisjuomana. Juoma on peräisin Ranskasta. Ensimmäiset maininnat siitä ovat vuodelta 1763.
Valmistus.
Café au lait valmistetaan sekoittamalla kahvia ja joko lämmitettyä tai höyrytettyä maitoa. Se on hyvin samankaltainen kuin italialaisperäinen caffè latte. Erona latteen on, että café au lait’hen käytetään espresson sijasta tyypillisesti suodatinkahvia tai pressopannulla valmistettua tummapaahtoista kahvia. Café au lait’hen maito lisätään yleensä lämmitettynä noin 60 °C lämpöiseksi. Myös höyrytettyä maitoa saatetaan käyttää. Café au lait’ssa maitoa on yleensä suurin piirtein yhtä paljon kuin kahvia.
Tweet

Tweet (oikealta nimeltään Charlene L. Keys, s. 4. maaliskuuta 1971 Rochester, New York, Yhdysvallat) on yhdysvaltalainen R&amp;B-laulaja-lauluntekijä ja kitaristi. Hänellä on kaksi lasta: Tom ja Shirley Keys.
Air Burundi

Air Burundi (IATA: 8Y, ICAO: PBU) oli burundilainen lentoyhtiö. Se perustettiin huhtikuussa 1971 ja aloitti palvelunsa vuonna 1975 ja nykyinen nimi otettiin käyttöön kesäkuussa 1975. Lentoyhtiö ei ole ollut toiminnassa vuoden 2009 jälkeen. 
Air Burundin pääpaikka sijaitsee Bujumburassa. Yhtiö on valtion omistama.
Laivasto.
Huhtikuussa 2013:
Sofian lentoasema

Sofian lentoasema on Bulgarian pääkaupungin Sofian tärkein lentoasema. Se toimii Bulgaria Airin ja Hemus Airin kotikenttänä. Kentän kautta lensi noin 6 miljoonaa matkustajaa vuonna 2017. 
Sofian lentoasema rakennettiin 1930-luvulla.
Air Malta

Air Malta oli Maltan kansallinen lentoyhtiö. Sen kotikenttä oli Maltan kansainvälinen lentoasema.
Air Malta perustettiin 21. maaliskuuta 1973. Se aloitti palvelunsa 1. huhtikuuta 1974 kahdella Boeing 720 -koneella. Alun perin kohteet olivat Rooma, Tripoli, Lontoo, Manchester, Frankfurt ja Pariisi. Maltan hallitus omisti yhtiön osakkeista 98 %.
Air Malta ajettiin alas 30. maaliskuuta 2024, jonka jälkeen sen korvasti lentoyhtiön tilalle perustettu uusi kansallinen lentoyhtiö KM Malta Airlines.
Laivasto.
Laivaston keski-ikä huhtikuussa 2023 oli 7,3 vuotta.
Tornio–Haaparanta-rata

Tornio–Haaparanta-rata on rautatieosuus, joka yhdistää Suomen rataverkolla sijaitsevan Tornion rautatieaseman Ruotsin rataverkolla sijaitsevaan Haaparannan rautatieasemaan. Rataosa ylittää Ruotsin ja Suomen rajan Alatornion kirkon lähellä pitkin Tornionjoen rautatiesiltaa. Rataosa on sähköistetty ja sen pituus on noin neljä kilometriä.
Suurin sallittu nopeus radalla on 40 kilometriä tunnissa. Radalla liikennöivät VR Transpointin sekä Green Cargon junat. Rata vihittiin käyttöön 6. lokakuuta 1919.
Liikenne.
Matkustajaliikenne sillan yli päättyi 17. elokuuta 1992, kun Ruotsin kalustolla tehtiin viimeisin matka Tornioon.
Raideleveys.
Valtakunnanrajan ylittävällä Tornionjoen rautatiesillalla on käytössä nelikiskoraide. Nelikiskoraidetta tarvitaan, sillä suomalaisen rautatiekaluston raideleveys on leveäraiteinen 1 524 mm, kun Ruotsissa on käytössä standardilevyinen 1 435 mm. Nelikiskoraide mahdollistaa ruotsalaisen kaluston pääsyn Tornion ratapihan normaaliraideleveyksiselle osalle ja suomalaisen kaluston pääsyn Haaparannan ratapihan leveäraiteiselle osalle.
Tornion ratapihalla on ollut käytössä myös raideleveyden vaihtolaite, jonka avulla voidaan muuttaa erikoispyöräkerroin varustettujen vaunujen raideleveyttä. Nämä vaunut voivat liikennöidä sekä leveäraiteisella että normaaliraiteisella radalla, eikä tavaroiden siirtokuormausta tarvita.
Syksyllä 2022 alueella otettiin käyttöön telinvaihtoraide, joka mahdollistaa entistä sujuvamman liikenteen rajan yli. Raideleveys voidaan vaihtaa kuuteen vaunuun samanaikaisesti. Samanlaista vaihtoratkaisua on käytetty aikaisemmin etelän junalauttasatamissa, ja ulkomailla menetelmä on käytössä Puolan normaaliraiteisen sekä Valko-Venäjän ja Liettuan leveän raideleveyden verkkojen välillä.
Sähköistys.
Kemi–Laurila–Haaparanta-osuuden sähköistäminen kirjattiin Rinteen ja Marinin hallituksen hallitusohjelmaan. Sähköistystyöt alkoivat vuoden 2023 alkupuolella. Valmistuneisiin ajojohtimiin kytkettiin jännite 11. marraskuuta 2024, ja sähkörata vihittiin käyttöön 27. tammikuuta 2025. Hanke maksoi 37 miljoonaa euroa, josta Suomen osuus oli 30 miljoonaa ja Ruotsin seitsemän miljoonaa euroa.
Rataosan sähköistystyöt ja tasoristeysten poistot on osa TEN-ydinverkkokäytävän laajennusta Perämerenkaaren ympäri. Tarkoitus on parantaa rautatiekuljetusten kustannustehokkuutta ja teollisuuden kilpailukykyä sekä mahdollistaa henkilöjunaliikenne Suomen ja Ruotsin välillä. Tammi- ja kesäkuun 2025 välillä radalla liikennöi kuitenkin vain muutamia tavarajunia, eikä matkustajaliikennettä ole käynnistetty.
Maltan kansainvälinen lentoasema

Maltan kansainvälinen lentoasema (; IATA: MLA, ICAO: LMML) on lentoasema Maltalla, Luqan ja Gudjan kylien välissä. Se sijaitsee noin kahdeksan kilometrin päässä Maltan pääkaupungista Vallettasta.
Lentoasema avattiin nykyisessä muodossaan 25. maaliskuuta 1992. Se toimii Maltan kansallisen lentoyhtiön KM Malta Airlinesin kotikenttänä.
Asemalla on kaksi kiitotietä, joista toinen on 3 544 metriä ja toinen 2 377 metriä pitkä.
Ivanovon kallioon hakatut kirkot

Ivanovon kallioon hakatut kirkot on ryhmä suoraan kallioon louhittuja kirkkoja, kappeleita ja luostareita, jotka eroavat täysin Bulgarian muista luostarikomplekseista. Kirkot sijaitsevat Rusen alueella lähellä Ivanovon kylää, lähteestä riippuen joko 16 tai 22 kilometriä Rusen kaupungista etelään. Ne on kaiverrettu Rusenski Lom -joen kiviselle törmälle, noin 32 metriä joen yläpuolelle.
Historia.
Munkit ovat asuttaneet alueen luolia 1200-luvulta, ja louhineet edelleen luostarikammioita, kirkkoja ja kappeleita ja näitä yhdistäneitä käytäviä kalkkikallioon, aina 1600-luvulle. Parhaimmillaan kompleksiin kuului noin 40 kirkkoa ja noin 300 muuta rakennusta, joista vain pieni osa on säilynyt tähän päivään asti.
Kuudessa kirkoista on säilynyt seinämaalauksia. Luostarikompleksi on tullut kuuluisaksi näistä 1200- ja 1300-lukujen freskoistaan. Maalaukset ovat tunnettu esimerkki Bulgarian keskiaikaisesta kirkkotaiteesta.
Bulgarian toisen valtakunnan hallitsijat Ivan Aleksandăr ja Ivan Asen II tekivät useita lahjoituksia luostarille, mistä todisteena lahjoittajamuotokuvia.
Vuonna 1965 Ivanovon kallioon hakatut kirkot luokiteltiin museoalueeksi, vuodesta 1997 Bulgarian kansalliseksi arkeologiseksi suojelualueeksi. Nykyisin kokonaisuus ei enää toimi luostarina. Unescon maailmanperintöluetteloon kohde liitettiin vuonna 1979.
Ultramega OK

Ultramega OK on grunge-yhtye Soundgardenin vuonna 1988 julkaistu debyyttialbumi. Albumi sai Grammy-ehdokkuuden.
Albumin kappale "Smokestack Lightning" on Howlin' Wolf -cover. Kappaleen loppu sisältää samplen Sonic Youthin kappaleesta "Death Valley '69" albumilta Bad Moon Rising.
Albumin viimeinen kappale "One Minute Silence" on John Lennon -cover.
Kappaleen "Flower" musiikkivideo sai soittoaikaa MTV:llä.
Fopp (EP)

Fopp on Soundgardenin vuonna 1988 julkaisema EP. Se julkaistiin uudelleen vuonna 1990 "Screaming Life" EP:n kanssa "Screaming Life/Fopp" kokoelmalla .
Albumin kappale "Swallow My Pride" on Green River -cover.
Sir Seretse Khaman kansainvälinen lentoasema

Sir Seretse Khaman kansainvälinen lentoasema on Botswanan pääkaupungin, Gaboronen lentoasema. Se sijaitsee 15 kilometriä Gaboronesta pohjoiseen. Lentoasema nimettiin Botswanan ensimmäisen presidentin Sir Seretse Khaman mukaan. 
Sir Seretse Khaman kansainvälinen lentoasema on Air Botswanan kotikenttä.
Talouskellari

Talouskellari on maakerroksen tai rakennuksen alla niin kutsutussa kellarikerroksessa oleva tila, jossa säilytetään elintarvikkeita. Kellareissa säilytetään sekä säilöttyjä elintarvikkeita kuten mehuja, hilloja, ja viinejä sekä raakoja elintarvikkeita kuten juureksia ja perunoita. Joskus käytetään myös nimitystä perunakellari. Kellarityyppisiä tiloja käytetään myös joidenkin elintarvikkeiden kuten viinien ja juustojen jälkikypsyttämiseen.
Kellarin lämpötila pidetään tarpeen mukaan jossain nollan ja huoneenlämpötilan välillä, tyypillisesti kuitenkin selvästi alhaisempana. Ilmankosteus on tyypillisesti korkea verrattuna normaaliin huonekosteuteen.
Maakellari.
Perinteinen talouskellarityyppi on maakellari. Maakellari voi olla rakennuksien alla tai siihen yhteydessä, tai se voi olla erillinen, osittain maan alle rakennettu pieni tila. Parhaiten maakellari toimii kun se on rakennettu osittain tai kokonaan maan alle, varjoisalle pohjoiseen suuntautuvalle rinteelle, oviaukon avautuessa pohjoiseen. Maakellarissa tulee olla kosteuseristämätön maalattia (esimerkiksi tiiltä) ja hyvä ilmanvaihto. Maakellarin ilmanvaihto on yleensä painovoimainen. Ruokatarvikkeiden lisäksi maakellari on sopiva paikka myös sellaisten monivuotisten kasvien talvisäilytykseen, jotka eivät kestäisi talven yli ulkona.
Säilytysolosuhteet.
Perinteisen yleismaakellarin lämpötilan tulisi olla nollan ja +5 asteen välillä. Paras suhteellinen ilmankosteus kellarissa on 75 ja 95 prosentin välillä. Kellarin oikea lämpötila ja ilmankosteus ovat tärkeitä asioita säilyvyyden kannalta. Riippuen siitä, mitä kellarissa säilytetään, lämpötila ja kosteus pitää ottaa huomioon eri tavalla. Jos olosuhteet eivät ole oikeat, niillä on mm. seuraavanlaisia vaikutuksia:
Viinikellari.
Viinikellari on paikka, jossa viiniä säilytetään joko tynnyreissä tai pulloissa. Viinintuottajat kypsyttävät viinejä viinikellareissa. Viinipullojen pitkäaikainen säilyttäminen vaatii sekin hyvät olosuhteet kellarissa. Erilaiset viinit vaativat kuitenkin hieman erilaisia olosuhteita, ja tämä kannattaa ottaa huomioon. Valkoviinejä säilytetään yleensä muutamaa astetta viileämmässä lämpötilassa kuin punaviinejä. Punaviinejä olisi hyvä säilyttää 10-15 asteen lämpötilassa. Valkoviinit puolestaan viihtyvät 5-10 asteen lämpötilassa. Jos pyritään säilyttämään kumpiakin viinilaatuja, pitää valita lämpötila noin puolestavälistä eli 10 asteen tienoilta. Viinikellarissa myös kosteus on otettava huomioon. Suhteellisen ilmankosteuden tulisi olla 50-80%. Kosteus on tärkeää säilyyvyden takia, sillä liian kosteassa ympäristössä korkit saattavat homehtua, ja liian kuivassa ne taas kutistuvat ja pulloon pääsee ilmaa.
Alfio Basile

Alfio Basile (s. 1. marraskuuta 1943) on argentiinalainen jalkapallovalmentaja ja entinen pelaaja. 
Ura pelaajana.
Basile aloitti uransa pelaajana kotikaupungissaan "Bella Vista Club" -joukkueessa. Vuodesta 1964:stä 1970:neen Basiles pelasi Argentiinan pääsarjassa Racing Club de Avellanedassa, josta siirtyi Huracániin. Basile Lopetti uransa pelaajana 1975.
Ura valmentajana.
Lopettamisen jälkeen Basile valmensi mm. argentiinalaisia Rosario Centralia, Club Atlético Vélez Sársfieldiä, uruguaylaista Club Nacional de Football:a sekä espanjalaista Club Atlético de Madridia.
Basilen uran huippuhetket valmentaja sijoittuvat kuitenkin 1990-luvun alkuun, jolloin hän johdatti Argentiinan jalkapallomaajoukkueen kahteen Copa América -mestaruuteen. Vuoden 1994 maailmanmestaruuskisat menivät Argentiinalta kuitenkin huonosti ja joukkue putosi jo neljännesvälierissä.
Basile jatkoi uraansa Argentiinassa Club Atlético San Lorenzo de Almagrossa, jonka jälkeen hän valmensi meksikolais -joukkuetta Club Américaa. Argentiinalaisjoukkuetta Colón de Santa Fetä Basinas valmensi heinäkuuhun 2005 asti, jolloin siirtyi valmentamaan Club Atlético Boca Juniorsia. Boca Juniorsissa Basinas voitti ensimmäisen Argentiinan mestaruutensa kaudella 2005.
Heinäkuussa 2006 Basile siirtyi valmentamaan jälleen Argentiinan jalkapallomaajoukkuetta. Basilen johdolla Argentiina sijoittui Copa Americassa hopealle 2007, mutta sen jälkeen otteet ovat olleet ailahtelevampia. Lokakuussa 2008 Basile erosi tehtävistään Argentiinan kärsittyä tappion Chilelle ensi kerran 35 vuoteen. Hyvän MM2010-karsintojen aloituksen jälkeen Basilen luotsaama Argentiina oli voittanut vain yhden seitsemästä viimeisestä ottelustaan. 
Heinäkuussa 2009 Basile palasi Club Atlético Boca Juniorsin päävalmentajaksi. Hänen johdollaan seuran tulokset jäivät kuitenkin varsin heikoiksi ja hän sai potkut tammikuussa 2010. 
Joulukuun lopulla 2011 Basile palasi neljännen kerran Racing Clubin päävalmentajaksi. Basilen pesti päättyi huhtikuussa 2012.
Louder Than Love

Louder Than Love on Soundgardenin vuonna 1989 julkaisema toinen täysimittainen albumi. Se oli parhaimmillaan Billboardin Top 200 -listan sijalla 108.
Albumin alkuperäiseksi nimeksi huhuttiin "Louder Than Fuck" tai "Louder Than Meet". Albumin kappaletta "Get On The Snake" käytettiin elokuvassa Lost Angels ja se löytyy elokuvan soundtrackiltä.
Vuonna 2001 Q-lehti valitsi albumin "maailman 50 raskaimman albumin" joukkoon.
Faa’an kansainvälinen lentoasema

Faa’an kansainvälinen lentoasema on lentoasema Tahitin saarella Ranskan Polynesiassa. Se sijaitsee Faa’an kunnassa. 
Faa’an kansainvälinen lentoasema on Ranskan Polynesian ainoa lentoasema, jolta lähtee kansainvälisiä lentoja. Lentoasemalla on yksi kiitotie (04/22), jonka pituus on 3 463 metriä. Vuonna 2015 lentoasemaa käytti 1 195 105 matkustajaa.
Screaming Life/Fopp

Screaming Life/Fopp on kokoelma Soundgardenin kahdesta ensimmäisestä EP:stä "Foppista" ja "Screaming Lifesta". Albumin julkaisi Sub Pop -levymerkki vuonna 1990.
Kappale "Swallow My Pride" on Green River -cover. Myös kappale "Fopp" on cover Ohio Playersin kappaleesta.
Lumiaura

Lumiaura on teiden, katujen ja muiden kulkuväylien talvikunnossapitoon tarkoitettu laite. Se muodostuu ajoneuvoon, traktoriin tai veturiin kiinnitetystä, yleensä yhdestä metallisesta terästä eli niin kutsutusta auran siivestä. Lumiauralla työnnetään kulkuväylille kasaantunut lumi kulkuväylän sivuille työntämällä auraa työkoneen edellä.
Lumiauraa ei yleensä kiinnitetä työkoneeseen kiinteästi, vaan auraa voidaan nostaa ja laskea, aurauskulmaa voidaan muuttaa sekä auran siipeä siirtää sivusuunnassa hydrauliikkalaitteistojen avulla.
Yksisiipinen lumiaura on yleisin suurten teiden talvikunnossapidossa käytettävä auramalli. Yksisiipistä auraa käytettäessä aurauslumi ohjataan ensisijaisesti pientareen puolelle, jolloin aurauksesta aiheutuva lumiryöppy ei häiritse vastaantulevaa liikennettä.
Yksisiipisen lumiauran aurauskulmaa ja kallistuskulmaa eteenpäin voidaan säätää hydrauliikan avulla. 
Kaksisiipistä lumiauraa käytetään pääasiassa kapeiden, yksiajokaistaisten väylien talvikunnossapidossa. Kaksisiipinen aura työntää aurauslumet edestään väylän molemmille puolille, eikä siten sovellu leveiden kulkupintojen auraamiseen.
Nivelaura on monipuolinen lumiaura, jota käytetään muun muassa pihojen ja pienempien teiden auraamiseen. Nivelaurassa on kaksi kääntyvää siipeä, joten aurauskulmaa voidaan säätää monipuolisesti. 
Sieppariauraa, eli zoom-auraa käytetään pääasiassa pihojen ja parkkialueiden auraamiseen, joissa tarvitaan ahtaisiin paikkoihin mahtuvaa auraa. Zoom-auran leveyttä ja aurauskulmaa voidaan säätää työkoneen hydrauliikan avulla. 
Lentoasemien kiitoteiden aurauksessa käytetään erikoisvalmisteisia leveitä lumiauroja. Näiden aurojen aurausleveys saattaa olla lähes kymmenen metriä.
JoJo

JoJo (oik. Joanna Noëlle Levesque; s. 20. joulukuuta 1990 Brattleboro, Vermont) on yhdysvaltalainen laulaja-lauluntekijä ja elokuvanäyttelijä. Hän on esiintynyt elokuvissa "Aquamarine" ja "Runaway Vacation".
Ura.
Levesque syntyi Bostonissa vuonna 1990. Ennen Yhdysvalloissa platinaa myyneen "JoJo"-debyyttialbumin julkaisua hän oli saanut huomiota laulamalla Aretha Franklinin kappaleen "Respect" 8-vuotiaana Bill Cosbyn juontamassa TV-sarjassa "Kids Say the Darndest Things: On The Road To Boston".
Hänen ensimmäinen albuminsa "JoJo" debytoi neljäntenä Billboardin albumilistalla myyden 95 000 kappaletta ja maailmanlaajuisesti yli 3 miljoonaa kappaletta. Albumin ensimmäinen single ”Leave (Get Out)” julkaistiin helmikuussa 2004. Se sijoittui parhaimmillaan sijalle 12 Billboard Hot 100 -listalla. Single pysyi viisi viikkoa Billboard Top 40 Mainstream -listan ykkösenä. JoJo rikkoi Britney Spearsin ennätyksen olemalla nuorin artisti, jonka kappale on päässyt listaykköseksi.
JoJo teki ensimmäisen televisio-esiintymisensä Bernie Mac Showssa. Vuonna 2006 hän oli pääosassa Hollywood-elokuvassa Aquamarine (elokuvadebyytti) sekä elokuvassa RV. JoJon toinen albumi, "The High Road", julkaistiin 17. lokakuuta 2006 ja se debytoi sijalla kolme Billboardin top 200 -listalla myyden viikossa 108 000 kappaletta ja maailmanlaajuisesti yli 2 miljoonaa kappaletta. Albumin ensimmäinen single "Too Little Too Late" julkaistiin elokuussa 2006 ja se oli parhaimmillaan kolmas Billboard Hot 100 -listalla. Single myi platinaa.
JoJo on kertonut, että häntä pyydettiin alun perin huippusuosittuun Disney Channelilla pyörivään "Hannah Montana" -sarjaan Miley Cyrusin tilalle. JoJo on sanonut, ettei hän kadu yhtään päätöstä, ettei hän lähtenyt mukaan sarjaan. "He tarjosivat roolia ensin minulle, mutta en vain voinut nähdä itseäni siinä roolissa. En kadu päätöstäni lainkaan", JoJo kertoi.
Vuonna 2013 JoJo haastoi oikeuteen Da Family ja Blackground -levy-yhtiöt. Hän teki 12-vuotiaana seitsemän albumia käsittävän sopimuksen, joka on hänen mukaansa New Yorkin osavaltion lakien vastainen hänen nuoren ikänsä vuoksi. Levy-yhtiöiden ongelmien vuoksi hän ei ole voinut julkaista albumia vuoden 2006 jälkeen, vaan on julkaissut kappaleita omakustanteena. Alkuvuonna 2014 "Los Angeles Times" raportoi, että JoJo on päässyt eroon vanhasta sopimuksesta ja solminut levytyssopimuksen Atlantic Recordsin kanssa.
20. elokuuta 2015 JoJo julkaisi yhtä aikaa kolme kappaletta "III"-EP:ltään.
Sliver (kappale)

”Sliver” on grungeyhtye Nirvanan kappale. Alkujaan se julkaistiin nimellä ”Sliver/Dive” syyskuussa 1990. 
Kappaleen on sanoittanut Nirvanan laulaja-kitaristi Kurt Cobain. Singlen tuotti Jack Endino. Kappaleesta on tehty myös musiikkivideo vuonna 1993.
Muut versiot.
Kappale julkaistiin ensimmäisen kerran Nirvanan kokoelma-albumilla "Incesticide" vuonna 1992. Myöhemmin se julkaistiin albumeilla "From the Muddy Banks of the Wishkah" vuonna 1996 ja "Nirvana" vuonna 2002. Akustinen versio kappaleesta julkaistiin demona vuonna 2004 "With the Lights Out" -box setillä ja sama versio on julkaistu myös vuonna 2005 "With the Lights Outin" tiivistelmässä "".
Single.
Single sisältää seuraavat kappaleet:
Badmotorfinger

Badmotorfinger on Soundgardenin vuonna 1991 julkaisema kolmas studioalbumi. Albumista julkaistiin myös erikoisjulkaisu, jonka mukana oli bonus-EP "Satanoscillatemymetallicsonatas" (usein käytetään nimeä SOMMS). Bonus-CD sisälsi muun muassa Black Sabbath -coverin "Into The void". Albumin tunnetuin kappale on "Outshined", josta tuli yhtyeen fanien suosikki. Kappale sisältää tunnetun raskaan kitarariffin. Se sisältää myös tunnetun lausahduksen "I'm looking California, and feeling Minnesota".
"Satanoscillatemymetallicsonatas":in nimi on palindromi, eli sama sana takaperin.
Pirinin kansallispuisto

Pirinin kansallispuisto () on Unescon maailmanperintöluetteloon kuuluva kansallispuisto, joka käsittää suuren osan Pirinin vuorista Bulgarian lounaisosassa. Kokonaisalaltaan puisto on 274 km² ja sijaitsee 1 008–2 914 metrin korkeudessa.
Historia.
Puiston rajoja ja kokoa on muutettu monta kertaa sen historian aikana.
Vihrenin kansallispuisto perustettiin 8. marraskuuta 1962 vuoriston korkeimmilla kohdilla sijaitsevan metsän suojelemiseksi. Vihren (2 914 m) on Bulgarian toiseksi korkein ja Balkanin niemimaan kolmanneksi korkein vuori. Puiston koko oli 62 km². Vuonna 1974 puiston nimi muutettiin Pirinin kansan puistoksi ja sitä laajennettiin merkittävästi. Vuonna 1983 puisto lisättiin UNESCOn maailmanperintöluetteloon. Vuonna 1998 alue julistettiin kansallispuistoksi.
Kasvisto.
Suuret korkeuserot on syy, miksi alue on kasvitieteellisesti Bulgarian kiinnostavin kansallispuisto. 
Puistossa kasvaa 1 315 putkilokasvilajia, joka on noin kolmannes kaikista putkilokasvilajeista Bulgariassa. Lisäksi alueella on noin 300 sammallajia.
Pirinin kansallispuistossa kasvaa 18 paikallista kotoperäistä lajia ja monia Bulgarian ja Balkanin alueelle tyypillisiä lajeja. Lisäksi puistossa on noin 60 suojeltua kasvilajia, kuten Pirinin symboli alppitähti. Osa puustosta on hyvin vanhaa; erään makedonianmännyn on esitetty olevan jo 1350-vuotias.
Eläimistö.
Puistossa on suojeltuna iso määrä eläinlajeja. Selkärangattomia löytyy alueelta 2 090 lajia, joista 300 on harvinaisia, 214 kotoperäisiä ja 175 reliktiä. Lajeista 15 on luokiteltu uhanalaiseksi maailmanlaajuisesti.
Pirinissä elää myös kuusi kala-, kahdeksan sammakkoeläin- ja 11 matelijalajia. Lintulajeja on tavattu ainakin 159; Bulgarian lintulajeista noin 40 % löytyy puistosta.
Nisäkäslajeja puistosta löytyy 45, mikä on noin 50 % koko Bulgarian nisäkkäistä. Näihin kuuluu muun muassa villivuohi ja karhu.
Rape Me

Rape Me on kuuluisan grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero. Kappaleen makaaberit sanoitukset ovat herättäneet paljon huomiota.
Historia.
"Rape Me" -kappaleen kirjoitti Nirvanan solisti Kurt Cobain Los Angelesissa maaliskuussa vuonna 1991, kun yhtye oli tekemässä "Nevermind"-albumia. Yhtye esitti kappaleen ensimmäisen kerran livenä 18. kesäkuuta vuonna 1991 Santa Cruzissa, mutta vakituisesti Nirvana alkoi soittaa kappaletta livenä kahden vuoden päästä. Aikaisissa esiintymisissä yhtye soitti kappaleessa ennen toista säkeistöä kitarasoolon.
Kappaleen äänititti ensimmäisen kerran studiossa Jack Endino lokakuussa vuonna 1992 Seattlessa. Yhtye aikoi soittaa kappaleen vuoden 1992 MTV Video Music Awardseissa Los Angelesissa tourette's-kappaleen kanssa, mutta MTV ei suostunut siihen vaan olisi halunnut yhtyeen soittavan bändin hittikappale Smells Like Teen Spiritin. Yhtye alkoi soittaa Rape Me -kappaletta, jolloin lähetys aiottiin katkaista, mutta yhtye siirtyi äkkiä Lithium-kappaleeseen.
Steve Albin äänitti kappaleen viimeisen kerran studiossa helmikuussa vuonna 1993 "In Utero" -albumille. Kappale oli albumin toinen single All Apologiesin kanssa vuonna 1993. Singlen B-puolen kappale on nimeltään "Moist Vagina". Kappaleesta ei tehty ikinä musiikkivideota, mutta promootiotilaisuuksiin kappaleesta kuvattiin video yhtyeen "Saturday Night Live" -esiintymisestä vuodelta 1993.
Toiset versiot.
Liveversio kappaleesta äänitettiin 25. syyskuuta vuonna 1993, kun yhtye esitti sen "Saturday Night Livessä". Se julkaistiin "Saturday Night Live: The Musical Performances, Volume 2" -kokoelma-albumilla ja DVD:llä "Saturday Night Live: 25 Years of Music, Volume 4".
Kappaleesta julkaistiin kaksi versiota vuonna 2004 "With the Lights Out" -box-setillä: Akustinen Cobainin kotona äänitetty versio ja studiodemo. Kummatkin olivat vuodelta 1992. Kummatkin julkaistiin myös vuonna 2005 "" -kokoelma-albumilla.
Yhtyeen soittaessa "Rape Me" -kappaleen demoa voi taustalla kuulla Cobainin tyttären Frances Bean Cobainin itkua. Charles R. Cross kertoo vuoden 2001 kirjassa "Heavier Than Heaven", että Frances istui silloin hänen sylissään.
Toinen studioversio In Uteron lisäksi julkaistiin yhdessä All Apologies -singlen kanssa vuonna 1993. Kolmas studioversio julkaistiin vuonna 2002 Nirvanan "Nirvana"-kokoelma-albumilla.
Cover-versiot.
Rape Me -kappaleen on levyttänyt myös yhdysvaltalainen cover-yhtye Richard Cheese and Lounge Against the Machine albumeilleen "Lounge Against the Machine" (2000) ja "The Sunny Side of the Moon: The Best of Richard Cheese" (2006).
"The Simpsons" -sarjan jaksossa ”That 90's Show” Homer Simpsonin yhtye Sadgasm esittää kappaleen eri sanoilla.
Suomalainen Kirjakauppa

Suomalainen Kirjakauppa Oy (mainonnassa myös "Suomalainen") on Suomen suurin kirjakauppaketju. Se kuuluu Otava-konserniin. Suomalaisella Kirjakaupalla on yli 50 myymälää sekä verkkokauppa. Kirjojen lisäksi ketju myy muun muassa askartelu- ja taidetarvikkeita, pelejä ja leluja, lifestyle- ja lahjatavaroita.
Kirjakauppaketjun historiaa.
Suomalainen Kirjakauppa perustettiin vuonna 1912 nimellä Helsingin Suomalainen Kirjakauppa Oy. Se jatkoi Minerva Osakeyhtiön konkurssin jälkeen liikkeen uusien kirjojen myyntiä. Rautakirja omisti Suomalaisen Kirjakaupan vuodesta 1924. Vuodesta 1999 Rautakirja oli osa Sanoma-konsernia, joka on Pohjoismaiden johtava viestintäkonserni. Verkkokauppa Suomalainen.com perustettiin vuonna 1999 täydentämään myymäläverkostoa. Sanoma myi ketjun Otavalle elokuussa 2011. Suomalainen Kirjakauppa osti oppikirjoja myyneen Jamera Oy:n vuonna 2018. Kun oppilaitokset vuodesta 2021 alkaen alkoivat tarjota toisen asteen opiskelijoille oppikirjat maksutta, Jameran liiketoiminnasta katosi suuri osa, ja Jamera lopetti toimintansa vuoden 2022 lopulla.
Toimitusjohtajia.
Lähde:
Skopjen kansainvälinen lentoasema

Skopjen kansainvälinen lentoasema () (aikaisemmin Petrovecin lentoasema ja Skopjen Aleksanteri Suuren lentoasema; IATA: SKP, ICAO: LWSK) on Pohjois-Makedonian suurin lentoasema. Se sijaitsee maan pääkaupungissa Skopjessa ja toimi MAT Macedonian Airlinesin kotikenttänä.
Lentoyhtiöt ja kohteet.
Kesällä 2016:
Orval

Orval (koko nimi ) on trappistipanimo, joka toimii Abbaye Notre-Dame d'Orval -luostarissa Belgian eteläisimmässä osassa aivan Ranskan rajalla. Nykyinen panimo on perustettu vuonna 1931, mutta panimotoimintaa siellä arvellaan harjoitetun jo vuonna 1132 perustetun luostarin alkuajoista asti.
Panimon oluet.
Orval valmistaa kahta eri olutta, jotka ovat käytännössä vain erivahvuisia versioita samasta oluesta:
Orval poikkeaa oluena luonteeltaan melkoisesti muista trappisteista, mikä johtuu mm. kuivahumaloinnista sekä paikallisen "Brettanomyces"-villihiivan käytöstä kolme viikkoa kestävän kypsytysjakson aikana. Nämä tekevät mausta (tuoreena) kuivan, hieman lambicmaisen happaman ja voimakkaan aromaattisesti humaloidun. Orval ikääntyy hyvin ja muuttaa viisi vuotta oikein säilytettynä luonnettaan makeammaksi, jopa sherrymäiseksi . Erikoisluonteestaan johtuen Orval jakaa (lambicien tapaan) maistajien mielipiteitä hyvin vahvasti: osa ei voi sietää sitä, kun taas osa pitää sitä maailman parhaana oluena.
All Apologies

All Apologies on grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero. 
Taustaa.
Kappaleen kirjoitti vuonna 1990 yhtyeen keulahahmo laulaja-kitaristi Kurt Cobain. Hän kirjoitti kappaleen neljä vuotta ennen kuolemaansa ja Nirvanan hajoamista.
Graig Montgomery äänitti ensimmäinen studioversion kappaleesta 1. tammikuuta vuonna 1991 Seattlessa.
Steve Albini äänitti In Utero -studioversion helmikuussa vuonna 1993 Minnesotassa. Silloin selloa soitti Kera Schaley. 
All Apologies -kappale julkaistiin yhdessä Nirvanan Rape Me -kappaleen kanssa singlenä vuonna 1993. Kappaleesta ei tehty ikinä musiikkivideota, kuten ei myöskään Rape Me kappaleestakaan. Sen sijaan tehtiin promovideo Nirvanan MTV Unplugged -konsertista. Unplugged-versiossa selloa soitti Lori Goldston. Kappale julkaistiin vuonna 1994 Nirvanan MTV Unplugged in New York live-albumilla ja Nirvanan Nirvana-kokoelmalevyllä. Akustinen versio kappaleesta julkaistiin vuonna 2004 Nirvanan With the Lights Out -box-setillä ja vuonna 2005 Nirvanan -kokoelma-albumilla.
"All Apologies" oli ehdokkaana Grammy Awardseissa vuonna 1995, mutta se hävisi hard rock -yhtye Aerosmithin Crazylle.
Cover-versiot.
All Apologies -kappaleen on soittanut coverina seuraavat yhtyeet:
Kappaleet.
Single sisältää seuraavat kappaleet
Songs from the Superunknown

Songs from the Superunknown on Soundgardenin vuonna 1995 julkaisema EP. Se julkaistiin 21. marraskuuta A&amp;M-levy-merkin alla.Levyn musiikki on otettu Soundgardenin CD-ROM:ilta "Alive in the Superunknown".Suurin osa kappaleista on B-puolia ja ennenjulkaisemattomia.Ainoat aiemmin julkaistut kappaleet edellisen albumin "Superunknownin" nimikappale ja saman albumin versiolta , jota ei myydä Yhdysvalloissa kappale "She Like's Surprises". Tämän albumin versiota kappaleesta "Fell On Black Days" käytetään kappaleen musiikki-videossa.Kappale on eri kuin Superunknownin kappale. "Like Suicide" on akustinen versio.
Karungin rautatieasema (Ruotsi)

Ruotsin puoleinen Karungin rautatieasema (, ) oli rautatieliikennepaikka rataosan nyttemmin lakkautetulla osuudella Morajärvi–Haaparanta. Asema avattiin liikenteelle vuonna 1913, kun rataosuus Lapinjärven asemalta Karunkiin valmistui. Vuonna 1914 avattiin liikenteelle rataosuus , ja Karungista tuli risteysasema vuonna 1915, kun osuus Karunki–Haaparanta valmistui. Ylitornion rata lakkautettiin vuonna 1986 ja purettiin kuusi vuotta myöhemmin. Rataosuus Morajärveltä Karungin kautta Haaparannalle ja siten myös Karungin asema lakkautettiin 8.12.2012 uuden Kainuu–Haaparanta-radan valmistuttua. Rautatieasema sijaitsee 1285 ratakilometrin päässä Tukholman keskusrautatieasemalta.
Satusetä

Satusetä tarkoittaa miespuolista satujen sepittäjää tai kertojaa. Nimitystä on käytetty ainakin seuraavista henkilöistä:
Pysäköintialue

 
Pysäköintialue eli paikoitusalue (puhekielessä myös ”parkkipaikka”) on lähes kaikkien palveluiden yhteydessä sijaitseva alue, joka on tarkoitettu ajoneuvojen pysäköintiin. Pysäköintialue on usein asfalttipäällysteinen ja tavallisesti myös jaettu pysäköintiruuduiksi päällysteeseen merkityillä viivoilla. Tavanomaisesti pysäköintipaikat on tiemerkintöjen lisäksi osoitettu liikennemerkein. Pysäköintialueella ajoneuvon saa pysäköidä vain merkityile paikoille. 
Yleensä osa sisäänkäyntiä lähimpänä olevista pysäköintiruuduista on varattu liikkumisesteisille. Suomessa Liikenne- ja viestintävirasto myöntää liikkumisesteiselle henkilölle pysäköintitunnuksen, joka oikeuttaa pysäköimään yleisillä alueilla muun muassa liikkumisesteisten pysäköintipaikalle.
Yleiset ja yksityiset pysäköintialueet.
Pysäköintipaikoille saa pysäköidä vain rajoitetuksi ajaksi, kuten kahdeksi tunniksi, ja yleisille pysäköintipaikoille yleensä korkeintaan 24 tunniksi. Mikäli pysäköi autonsa omalle paikalleen esimerkiksi kerrostaloasuntonsa pysäköintipaikalle, auto saa olla pysäköitynä rajoittamattoman ajan. Myös joillakin kansainvälisillä alueilla, kuten lentoasemilla, satamissa ja rautatieasemilla on pitkäaikainen pysäköintioikeus. Tällainen on kuitenkin yleensä vain kansainvälisen alueen lähialueilla sijaitsevissa yrityksissä, kuten huoltoasemilla, kioskeilla tai kaupoilla, joissa on useamman päivän maksuton pysäköinti.
Maksulliset pysäköintialueet.
Suurkaupunkien keskustassa ja lentoasemien ja satamien omistamilla paikoitusalueilla on yleensä tulojen lisäämiseksi maksulliset pysäköintipaikat. Maksulliselle paikalle saa jättää autonsa maksua vastaan, ja maksu suoritetaan yleensä lähistöllä sijaitsevaan automaattiin. Rahalla saa pysäköintilipukkeen, joka joko jätetään auton tuulilasin taakse näkyville, tai otetaan mukaan ja jätetään autoon pysäköintikiekko, joka näyttää paljonko aikaa on tilattu ja milloin. Maksullisillakin paikoilla pysäköintiaikaa voidaan rajoittaa. Tällöin liikennemerkin lisäkilvessä ilmoitetaan enimmäispysäköintiaika, jonka ylittämisestä seuraa pysäköintivirhemaksu. Jos enimmäisaikaa ei ole ilmoitettu, saa paikalla maksun suoritettuaan pitää autoaan niin kauan kuin haluaa.
Pysäköintihallit.
Koska kaupungeissa ulkosalla ei koskaan ole loputtomasti tilaa autoille, on jouduttu rakentamaan erillisiä halleja. Pysäköintihalleissa on runsaasti tilaa autoille, ja ne voivat olla monikerroksisia rakennuksia tai rakennettu maan alle, tai molempia. Pysäköintihalleja on suurten ostoskeskusten yhteydessä, kaupunkien keskustoissa ja missä vain, missä maantasopysäköinti veisi liikaa tilaa. Useimmiten pysäköintihallissa pysäköiminen on maksullista.
Pennyroyal Tea

”Pennyroyal Tea” on grungeyhtye Nirvanan kappale. Se on yhdeksäs raita yhtyeen vuonna 1993 julkaistulla "In Utero" -albumilla. Se julkaistiin singlenä huhtikuussa 1994, eli samassa kuussa jolloin yhtyeen laulaja Kurt Cobain kuoli. Single otettiin pois myynnistä Cobainin kuoleman takia. Singlen B-puolena oli kappale ”I Hate Myself And I Want To Die”.
Kurt Cobain kirjoitti kappaleen vuonna 1990 asuessaan yhtyeen rumpali Dave Grohlin kanssa Olympiassa.
”Pennyroyal Tea” julkaistiin myöhemmin vuonna 1994 live-albumilla "MTV Unplugged In New York" ja vuonna 2002 yhtyeen kokoelmalevyllä "Nirvana". Akustinen sooloversio kappaleesta julkaistiin vuonna 2004 "With the Lights Out" -boksilla ja videona boksin DVD-puolella. Video kuvattiin vuonna 1991.
Superunknown

Superunknown on Soundgardenin vuonna 1994 ilmestynyt neljäs studio-albumi. Albumi julkaistiin A&amp;M-levymerkin alla 8. maaliskuuta 1994.
Albumilla kuullaan vaikutteita muun muassa psykedeelisestä rockista ja Beatlesiltä, varsinkin kappaleissa ”Black Hole Sun” ja ”Head Down”.
"Helsingin Sanomissa" Ilkka Mattila kirjoitti albumin jollain keinolla välttävän tavanomaisen hevin koomisen teatraalisuuden: ”Laulaja-kitaristi Chris Cornellin laulut ovat tylyjä, pessimistisiä ja ahdistavia, ja massiiviset kitarat pyörittävät riffejään kuin tuonpuoleiset lottomyllyt”.
Vuonna 2002 "Rolling Stone" -lehti sijoitti albumin 336:nneksi lehden laatimalla listalla "500 kaikkein aikojen parasta albumia". 
Kappaleista.
”She Likes Surprises” on vain albumin kansainvälisillä versioilla, eikä sitä löydy albumin yhdysvaltalaisilta versioilta, paitsi 12″ LP-versiolta.
Kappaleen ”Spoonman” nimen keksi Pearl Jamin Jeff Ament, joka esitti elokuvassa "Singles" (1992) yhtä elokuvassa esiintyvän kuvitteellisen yhtyeen jäsentä. Hän teki mahdollisista kappaleiden nimistä listan, jolla oli ”Spoonman”. Chris Cornell sai siitä idean kappaleeseen. ”Spoonmanin” demo-versiota käytetään elokuvassa.
Albumille kirjoitettiin kappale ”Flutter Girl”, mutta se ei lopulta päässyt albumille. Kappale päätyi myöhemmin Cornellin soolo-albumille "Euphoria Morning".
Listasijoitukset.
Albumi
Singlet
Love Generation (kappale)

"Love Generation" on ranskalaisen artistin Bob Sinclarin kappale, jonka vokaaliosuuksista vastaa The Wailersin Gary Pine. Defected Records julkaisi singlen vuonna 2005. Single oli singlelistan ykkösenä Australiassa, Saksassa, Espanjassa ja Ranskassa.
Kappale on ensimmäinen raita Sinclarin neljänneltä albumilta "Western Dream".
Karungin rautatieasema

Karungin rautatieasema () oli rautatieasema Suomen rataverkolla rataosalla Tornio–Kolari. Asema sijaitsi nykyisessä Tornion kaupungin Karungin kylässä, silloisessa Karungin kunnassa Tornionjokilaaksossa, 27 kilometrin päässä Tornion rautatieasemalta pohjoiseen.
Karungin rautatieasema otettiin käyttöön vuonna 1923, kun rataosuus Kukkola–Karunki valmistui. Henkilöliikenne asemalla ja koko Tornio-Kolari- radalla lopettiin 1967. 1980-luvulla uudelleen aloitettu yöjunaliikenne Kolariin ei pysähtynyt enää Karungissa. Liikennepaikka lakkautettiin lopullisesti 2005, joskin ratapiha ja vaihteet oli purettu jo aiemmin.
Karungin asemarakennus rakennettiin alun perin vuonna 1907 asemarakennukseksi Jaatilaan Rovaniemen radalle, josta se siirrettiin vuonna 1922 Karunkiin. Samalla rakennusta laajennettiin. Rakennus purettiin 1970-luvulla ja siirrettiin Tervolaan, jonne se pystytettiin uudelleen metsästysseuran majaksi.
Lähteet.
2. Jussi Iltanen:Radan varrella, s.240.
Love Buzz

”Love Buzz” on grungeyhtye Nirvanan ensimmäinen single. Se julkaistiin vuoden 1988 marraskuussa. Singlen julkaisi Sub Pop Records. Singlellä on kaksi kappaletta yhtyeen esikoisalbumilta "Bleach". Sitä julkaistiin vain 1000 kappaletta vinyylilevylle. Singlen B-puoleksi piti tulla alun perin kappale ”Blandest”, mutta se korvattiin ”Big Cheese” -kappaleella, joka myös julkaistiin "Bleach" -albumilla.
Nirvanan ”Love Buzz” on cover-versio Shocking Bluen vuonna 1969 tekemästä kappaleesta. Shocking Bluen kitaristi ja lauluntekijä Robbie van Leeuwen ei ollut kuitenkaan tyytyväinen Nirvanan versioon. Hän kuunteli "Bleach"-albumin mutta palautti sen ystävälleen. Hän piti Nirvanan tulkintaa alkuperäistä heikompana.
”Love Buzz” julkaistiin myös vuonna 1989 yhtyeen ”Blew”-EP:llä. ”Love Buzzin” B-puolesta ”Big Cheese” julkaistiin liveversio "With The Lights Out" -kokoelman DVD:llä.”Love Buzzia” käytettiin myös vuonna 1995 elokuvassa "Mad Love". 
”Love Buzz” julkaistiin myös vuonna 1994 Nirvanan "Live! Tonight! Sold Out!!" -VHS-kasetilla. Tämä versio nauhoitettiin livenä 19. lokakuuta 1991 Dallasissa Texasissa.
Riian kansainvälinen lentoasema

Riian kansainvälinen lentoasema () rakennettiin Skulteen vuonna 1973. Se sijaitsee Mārupen kunnassa Latviassa, noin 13 kilometriä Riian keskustasta lounaaseen, ja se on Baltian maiden suurin lentoasema. Lentoasema toimii airBalticin kotikenttänä.
Lentoasema kunnostettiin vuonna 2001 eli samana vuonna, kun kaupunki täytti 800 vuotta. Maaliskuussa 2007 avattiin uusi eteläinen terminaali. Kiitotien pidentämistyöt valmistuivat lokakuussa 2008, ja suurempienkin koneiden, kuten Airbus A340 sekä Boeing 747, 757, 767 ja 777, tuli mahdolliseksi laskeutua kentälle. Vuotuiset matkustajamäärät ovat kasvaneet vuodesta 1993 (310 000 matkustajaa) yli seitsemään miljoonaan vuonna 2018. Riian kansainvälisestä lentoasemasta on tullut matkustajamäärällä mitattuna Baltian suurin lentoasema, ja suunnitelmissa on myös avata vielä uusi terminaali, jolloin lentoasema pystyisi käsittelemään kymmenen miljoonaa matkustajaa vuosittain. Vuonna 2010 lentoasema sai palkinnon parhaasta alle viisi miljoonaa matkustajaa vuodessa käsittelevästä lentoasemasta.
Lentoasemalla on yksi 3 200 metriä pitkä kiitotie (18/36).
Lentoyhtiöt ja kohteet.
Riiasta on talvikaudella 2017–2018 suoria lentoja yhteensä 74 kohteeseen. Lentoasemalle lentävät yhtiöt ovat:
Luettelo teknologiakeskuksista

Tämä on luettelo teknologiakeskuksista ja tiedepuistoista. Teknologiakeskus on erityisesti alkaville teknologiaa kehittäville yrityksille suunnattu alueellinen palvelujen keskittymä. Teknologiakeskus vuokraa erilaisia toimitiloja sekä antaa yrityshautomo- ja kehityspalveluja yrityksille. Se on yleensä itsekin yritysmuotoinen, mutta usein ainakin perustamisvaiheessa toimii pääasiassa julkisella rahoituksella. Teknologiakeskus on myös yleisnimitys tieto-, innovaatio- ja teknologiapohjaisten yritysten sekä tutkimus- ja koulutuslaitosten muodostamalle alueelliselle keskittymälle.
Suomi.
Alavus Fasadi.
Alavus Fasadi on Alavuden kaupungissa sijaitseva julkisivurakentamisen teknologiakeskus, joka valmistui 1. huhtikuuta 2006. Fasadiin kerätään rakennusteollisuutta palvelevia tutkimus-, kehitys- sekä koulutusyksikköjä. Fasadi on alueellaan merkittävä maamerkki, jonka läheisyyteen nousee uusi asuntoalue.
Hermia.
Hermian tiedepuisto sijaitsee Tampereen teknillisen yliopiston välittömässä läheisyydessä.
Oulu Innovation.
Oulu Innovation ei ole sananmukaisesti teknologiakeskus, mutta muodostaa sellaisen yhdessä Technopoliksen ja Technopolis Ventures Oulutechin kanssa. 
Technopolis tarjoaa tilat ja sen suurelta osin omistama Technopolis Ventures Oulutech tarjoaa hautomopalvelut. Pääosin Oulun kaupungin omistama Oulu Innovation toteuttaa kehityspalvelut. Technopolis on osakkaana myös Oulu Innovationissa.
Steelpolis Raahe.
Raahen Seudun Teknologiakeskus Oy:n (RSTK) Steelpolis aloitti toimintansa osakeyhtiömuodossa vuonna 2004. Se on keskittynyt terästen materiaaliosaamiseen ja raskaaseen konepajateollisuuteen. Steelpolis (Raahen osaamiskeskus) kuuluu Osaamiskeskusohjelmassa Meriklusteriin. RSTK on TEKELin jäsen.
Teknologiakeskus TechVilla.
Teknologiakeskus TechVilla on Hyvinkäällä toimiva kehitysyhtiö. TechVilla on TEKELin jäsen ja kuuluu Teknologiakeskusten verkostoon.
Joensuun tiedepuisto.
Joensuussa toimii Joensuun Tiedepuisto Oy.
Miktech.
Miktech Oy, innovaatio- ja teknologiakeskus Mikkelissä, edistää tutkimustoiminnan ja elinkeinoelämän toimintaedellytyksiä Etelä-Savossa.
Savonlinnan teknologiapuisto Noheva.
Savonlinnan keskustan tuntumassa sijaitseva Teknologiapuisto Noheva tarjoaa teknologiayrityksille kehittyvän liiketoimintaympäristön, laboratoriopalveluita tutkimukseen, tuotekehitykseen ja testaukseen, sekä insinöörikoulutusta. Toimintaympäristö on suunniteltu palvelemaan erityisesti puunjalostuksen, metsäteollisuuden, biotalouden sekä ympäristö- ja energiatekniikan aloja.
Maailmalla.
Australia.
Australia